Boererate.com: Posttraumatiese stresversteuring
Posttraumatiese stresversteuring (PTSV) is ’n sielkundige probleem wat deur ’n traumatiese ervaring veroorsaak word, hetsy deur dit self te beleef of dit te aanskou. Mense verwys gereeld hierna as bomskok.
Dit veroorsaak ‘n ongemak en ‘n inmenging in jou daaglikse lewe. Die lyer word dikwels gekwel deur voortdurende en vreesaanjaende herinneringe aan die traumatiese gebeurtenis. Daar word gereken dat tot tien persent van die populasie geraak word deur PTSV.
Simptome van PTSV kom gewoonlik eers voor binne drie maande na die trauma, maar kan baie langer neem om te manifesteer, selfs jare na die gebeurtenis.
Simptome sluit in vermydingsgedrag, terugflitse, nagmerries en erge angstigheid, asook onbeheerbare gedagtes oor die gebeurtenis. Die persoon vermy gewoonlik enige gedagtes en emosies, en weier om oor die traumatiese gebeure te praat of kan dit dikwels nie onthou nie.
Etikette: Angs , Posttraumatiese stresversteuring